Singa

Singa (Sansekreta: Siṃha) inggih punika sato ingkang kagolong kulawargi Felidae utawi jinis kucing. Ing basa Latin singa dipunwastani Panthera leo. Singa gesangipun wonten kelompok. Limrahipun kasusun saking satunggal singa jaler mawi kathah singa èstri. Kelompok puniki banjur njagi teritoriumipun. Awratipun kirang langkung antawis 180 ngantos 250 kilogram. Yuswanipun antawis 10 ngantos 15 warsa ing alas. Nanging manawi dipunopèni saged ngantos 20 warsa. Habitat singa Kala rumiyin, singa gesang ing saubenging tlatah Afrika, Wétan Tengah kaliyan siti Hindhustan. Nanging sapunika habitatipun namung wonten ing sapérangan alit Afrika kaliyan Indhia. Singa wonten cariyos Singa punika dipunanggep sato ingkang megah piyambak kaliyan ugi asring dipunanggep ingkang ngratoni sato-kéwan sanèsipun. Dados asring dipunwastani "Raja Singa" ing cariyos-cariyos. Pralambang Singa ugi asring dipundamel pralambang wonten ing sakathing nagari, pralambang wonten ing horoskop, lan sapanunggalanipun. Nami-nama kitha Singa ugi kathah dipunanggé nami kitha. Ing andhap punika conthonipun: Singapura Singaparna, Tasikmalaya Leeuwarden wonten Negari Walandi. Lviv, ugi dipunwastani Lwów, Lemberg utawi Leopolis wonten Ukraina. Cathetan suku